Бутаков Алексей Иванович
Бутаков Алексей Иванович — Раççей контр-адмиралĕ, Арал тинĕсĕн пĕрремеш тĕпчевçисенчен пĕри. 1816 çулхи нарăсăн 19-мĕшĕнче çуралнă, 1869 çулхи çĕртмен 28-мĕшĕнче Германири Швальбах хулинче вилнĕ.

Кун-çулĕ 
Ашшĕ — И.Н. Бутаков вице-адмирал, М.П. Лазаревпа пĕрле хĕсметре тăнă. И.Н. Бутаковăн пур пилĕк ывăлĕ те тинĕс çарне кайнă. Бутаков Григорий Иванович — Крым вăрçи хыççăн Раççей тинĕс çарне çĕнетекеннисенчен пĕри, Бутаков Иван Иванович — икĕ хутчен тĕнче йĕри-тавра çаврăннă.

1832 çулта Тинĕс Кадет корпусне веренсе пĕтернĕ хыççăн тинĕс çарĕнче хĕсметре тăнă. 1840 çулта Кронштадт - Ырă Надежда сăмсахĕ - Камчатка - Горн сăмсахĕ - Кронштадт тинĕс çулçӳревĕнче пулнă.

1848 çулта ăна Арал тинĕсне тĕпчекен экпедици пуçлăхĕ вырăнне лартнă. 1949 çулхи çурла уйăхĕн вĕçĕ тĕлне Арал тинĕсне çырса кăтартас ĕçĕ вĕçленĕ, тарăнăшĕсене виçнĕ, Барсакельмес утрава пĕтĕмĕшле ӳкерсе илнĕ, Чĕрĕлӳ утравсен ушкăнне уçса тĕпчесе тухнă. 1949 çулхи кăрлачăн 27-мĕшĕнче Алексей Ивановича Вырăс географи пĕрлĕхĕн членĕ шутне кĕртнĕ.

Малашнехи тĕпчевсем çапăçусемпе пĕрле пынă. Ку тапхăрта Раççей хăйĕн çĕрĕ шутне Вăтам Азири патшалăхсен çĕрĕсене хушма шутланă, çавна май Арал тинĕсĕнчи карапсем те вăл вăрçă хутшăннă.

Вуламалли 
 Лымарев В.И. «Алексей Иванович Бутаков 1816-1869» Наука изд., Мускав, ISBN 5-02-034065-0, 2006

Раççей адмиралĕсем
Раççей географĕсем